《又同饮李太史宅时太史尊人孝廉在坐》
明代·温纯

郊行几度驻江干，江上多君赋考槃。苍翠松姿春不老，蔚蓝山色夏犹寒。

开尊重引探奇兴，投辖还兼舞綵欢。共向隆中占象纬，弓旌行指卧龙滩。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。